Roberts Plūme

Roberts Plūme ( (pēc vecā stila — )Jaunjelgavas ev. lut. draudzes dzimušo reģistrs. - 1897.g. - Nr.41 — ) bija latviešu sportists, aktīvs sporta administrators.

 Dzīvesgājums 
Dzimis 1897. gadā Jaunjelgavā Jāņa Plūmes un Cezarines Karolines Elizabetes, dzimušas Lemanes, ģimenē.
Kopš 1912. gada nodarbojās ar sportu, startējot sporta biedrības "Marss" sastāvā. 1914. gada Krievijas II olimpiādē Marsa komanda (Beitlers, Trautmanis, Plūme un Polis) ieguva pirmo vietu. Šajā laikā nodarbojās arī ar slēpošanu un desmitcīņu. 1915. gadā kļuva par Viskrievijas čempionu riteņbraukšanā.

Pirmā pasaules kara laikā devās bēgļu gaitās uz Krieviju, kur 1917. gadā absolvēja ģimnāziju Jaroslavļā ar atzinību par sekmēm.Stadions, Nr.36 (25.05.1933) Plūme Roberts Plūme Roberts Plūme|issueType:P  1921. gadā Plūme atgriezās Latvijā un no 1922. līdz 1925. gadam bija Latvijas meistars riteņbraukšanā. Plūme bija spēcīgs sprinta distancēs un trekā, piedalījies arī daudzās starptautiskās sacensībās Rietumeiropā. Šajā laika posmā bija arī Latvijas meistars slēpošanā, boksā un pieccīņā. 1924. gadā pārstāvēja Latviju ziemas olimpiskajās spēlēs Šamonī kā slēpotājs. 50 kilometru slēpojumā, pārvarot pusi distances putenī, Roberts Plūme izstājās. 1924. un 1928. gadā kā riteņbraucējs piedalījās Olimpiskajās spēlēs Parīzē un Amsterdamā. Viņš ir vienīgais Latvijas sportists, kas piedalījies gan Vasaras, gan ziemas olimpiskajās spēlēs.

Bija studentu korporācijas Fraternitas Lettica biedrs, vadīja Baltijas studentu apvienību un Starptautisko studentu konfederāciju. 1933. gadā ar maģistra grādu beidza tieslietu studijas Latvijas Universitātes Juridiskajā fakultātē, strādāja par notāru Smiltenē, Rīgā un Liepājā. Sākot ar 1936. gadu, ar Kārļa Ulmaņa atbalstu aktīvi organizēja Vienības velobraucienu.

Līdzās aktīvai sportošanai Plūme nodarbojās ar sporta organizēšanu. Dibināja un ilgus gadus vadīja plaši pazīstamo studentu sporta biedrību Universitātes Sports, arī Latvijas Basketbola savienību (1925—1935), Ziemas sporta savienību un Riteņbraukšanas savienību. No 1933. līdz 1936. gadam vadīja Latvijas Olimpisko komiteju, bet vācu okupācijas laikā (1941–1944) bija Latvijas sporta vadītājs.

Otrā pasaules kara laikā devās trimdā uz Austriju, vēlāk uz Kanādu, kur bija aktīvs latviešu sabiedrībā.

 Atsauces 

 Ārējās saites 

Kategorija:1897. gadā dzimušie
Kategorija:1956. gadā mirušie
Kategorija:Aizkraukles novadā dzimušie
Kategorija:Latvijas bokseri
Kategorija:Latvijas riteņbraucēji
Kategorija:Latvijas slēpotāji
Kategorija:Latvijas Olimpiskās komitejas vadītāji
Kategorija:Latvijas sporta organizatori
Kategorija:Distanču slēpotāji 1924. gada ziemas olimpiskajās spēlēs
Kategorija:1924. gada vasaras olimpisko spēļu dalībnieki
Kategorija:1928. gada vasaras olimpisko spēļu dalībnieki